**PROCESVERBAL**

**NGA SEANCA E VI E KUVENDIT TË KOMUNËS SË TUZIT**

**TË MBAJTUR ME 14 DHE 17 QERSHOR 2019**

Seancën hapi kryetari i Kuvendit i cili me punë filloi në 14:30.

Sekretari i Kuvendit përfundoi thirrjen këshilltarëve prezent.

Këshilltarë që nuk ishin prezent janë: Selejman Beqaj, Enis Gjokaj, Simon Ivezaj, Samra Gjokoviq dhe Halil Dukoviq.

Kryetari i Kuvendit konstatoi se ekziston kuorumi dhe se Kuvendi në pajtueshmëri me Rregullore mund të punoi dhe në mënyrë të vlefshme të marrë vendime.

Para kalimit në përcaktimin e rendi të ditës kryetari i Kuvendit njofton këshilltarët se në bazë të raportit të Komisionit komunal zgjedhor të Tuzit ka ardhur deri tek ndërrimi i këshilltarit, gjegjësisht në vend të nënkryetarit Haris Ramoviq mandati i ka filluar këshilltarit Haxho Dresheviq dhe në vend të këshilltarit Nikollë Gegaj mandati i ka filluar këshilltarit Naser Krkanoviq.

Kryesuesi ka propozuar rendin e ditës.

Kuvendi me votat e të gjithë këshilltarëve prezent ka përcaktuar këtë:

REND TË DITËS

1. Propozimi i Statutit të komunës së Tuzit
2. Propozimi i Vendimit mbi emërimin e një anëtari të këshillit mbikëqyrës të Organizatës turistike.

Kryetari i Kuvendit pas miratimi të rendit të ditës ka njoftuar këshilltarët se kryetari i komunës për shkaqe objektive nuk është në mundësi të marrë pjesë në seancën e sotme, dhe duke pas parasysh se në rendin e ditës gjendet diskutimi mbi aktin më të rëndësishëm dmth statutit të komunës së Tuzit, ndërpret seancën dhe njofton këshilltarët se seanca do të vazhdojë me punë më 17.06.2019 në orën 14:00.

Seanca e VI ka vazhduar me punë më 17.06.2019 me fillim në orën 14:00.

Këshilltari që nuk është prezent është Simon Ivezaj.

Krahas këshilltarëve të Kuvendit në seancë kanë marrë pjesë: Nik Gjeloshaj - kryetari i komunës, Haris Ramoviq - nënkryetari i komunës, Ivan Ivanaj - nënkryetari i komunës, Robert Camaj – UD së Kryeadministratorit, Marina Ujkaj – UD së sekretares së Sekretariatit për vetëqeverisje lokale, Esmin Beqoviq - UD së sekretarit të Sekretariatit për bujqësi, punë dhe mirëqenie sociale, Emin Haxhi – UD së sekretarit të Sekretariatit për financa, të ardhura lokale dhe investime.

Punën e seancës kanë përcjellë përfaqësuesit e mjeteve të informimit publik.

PIKA E PARË - Propozimi i Statutit të komunës së Tuzit

Vërejtjet hyrëse në lidhje me pikën e parë të rendit të ditës ka dhënë Gjergj Camaj, anëtari i komisionit për hartimin e Propozimit të Statutit të komunës së Tuzit, i cili këshilltarët dhe të pranishmit njoftoi me procedurën e përgjithshme të punës së Komisionit për hartimin e Propozimit të Statutit të komunës së Tuzit, se Komisioni i emëruar ka përfunduar punën e vetë në mënyrë të suksesshme për të cilën është themeluar dhe se pranë këshilltarëve ndodhet akti më i rëndësishëm kur është në pyetje komuna e Tuzit.

Këshilltari Halil Dukoviq tregoi se si kryetar i Komisionit për hartimin e Propozimit të Statutit të komunës së Tuzit falënderon të gjithë anëtarët e komisionit për përpjekjet dhe përkushtimin e tyre të treguar gjatë punës së komisionit në fjalë.

Në diskutim kanë marrë pjesë këshilltarët: Gjergj Camaj, Halil Dukoviq, Mirza Pepiq, Samir Axhoviq, Nikollë Camaj, Shtjefan Camaj, Ellvir Kajosheviq, Fadil Kajoshaj (Kryetari i Kuvendit), Mark Lucgjonaj, Smail Çunmulaj, Naser Krkanoviq, Enis Gjokaj, Senad Gilaj, Mevlludin Dizdareviq dhe Sulejman Beqaj.

Në diskutim në lidhje me këtë pikë të rendit të ditës ka marrë pjesë kryetari i komunës Nik Gjeloshaj.

Pas diskutimit të përfunduar është kaluar në votim.

**Kuvendi ka miratuar Propozimin e Statutit të komunës së Tuzit (kanë votuar 30 këshilltarë, 21 prej tyre kanë votuar “për”, 1 ka qenë “kundër” kurse 8 këshilltarë kanë qenë “të përmbajtur”).**

PIKA E DYTË - Propozimi i Vendimit mbi emërimin e një anëtari të këshillit mbikëqyrës të Organizatës turistike.

Vërejtjen hyrëse e ka dhënë Gjergj camaj, kryetari i Këshillit për statut dhe akte, i cili tregoi se këshilli në fjalë kryetarë i të cilit është ai, pas mbajtjes së seancës propozon këshilltarëve të Kuvendit të komunës së Tuzit që për anëtarë të këshillit mbikëqyrës të Organizatës turistike të zgjedhin Leonorën Gjelosheviq.

Në diskutim në lidhje me këtë pikë nuk ka marrë pjesë asnjëri prej këshilltarëve.

**Kuvendi ka miratuar Propozimi i Vendimit mbi emërimin e një anëtari të këshillit mbikëqyrës të Organizatës turistike (kanë votuar 26 këshilltarë dhe 26 prej tyre kanë votuar “për”).**

Pasi që ka përfunduar puna sipas rendit të ditës së përcaktuar, kryetari i Kuvendit ka përfunduar seancën e VI të Kuvendit të komunës së Tuzit më 27.06.2019.

Seanca e Kuvendit është inçizuar me zë.

KUVENDI I KOMUNËS SË TUZIT

SEKRETARI I KUVENDIT KRYETARI I KUVENDIT

 Nermin Allibashiq Fadil Kajoshaj